Burjassot commemora el Dia Internacional de l’Orgull LGTBI amb la presentació del I Pla LGTBI i una festa oberta a la ciutadania
2025-07-24

Municipi compromés amb la  ciutadania, igualitari, en constant evolució i desenvolupament polítiques, procediments i accions dissenyades per a promoure la inclusió i la igualtat, Burjassot treballa de manera constant per a previndre la discriminació per motius d’orientació sexual, identitat o expressió de gènere. Per este motiu, en la setmana en la qual es commemora el Dia Internacional de l’Orgull LGTBI, el 28 de juny, ha aprovat el I Pla Municipal LGTBI.

L’acte de presentació va tindre lloc el dimecres 25 de juny, en el Saló de Plens, i va contar amb la presència de l’alcalde de Burjassot, Rafa García, qui va estar acompanyat del director general de Diversitat, Stephane Soriano; la diputada en Corts, Sonia Borruey; la regidora de Diversitat Sexual Isabel Mª Mora i diferents representants municipals.

Amb el Pla LGTBI, Burjassot continua avançant en el camí cap a la igualtat i la inclusió del col·lectiu i, entre altres accions, augmentarà la visibilitat i accessibilitat de les iniciatives que es duguen a terme en matèria LGTBI; enfortirà la formació de professionals, especialment en l’àmbit educatiu i sanitari i fomentarà la creació d’espais de diàleg intergeneracional, fent partícips dels mateixos tant a jóvens com a majors.

A més, el pròxim 12 de juliol serà un dia per a marcar en les agendes de les burjassoteres i els burjassoters ja que Burjassot celebrarà la Festa de l’Orgull LGTBIQ+ 2025 amb l’actuació de Yurena i un tardeo Remember 2000 Fest, que combinarà música, diversitat i reivindicació.

Des de les 19.00 hores, la Plaça Emili Castelar (Ajuntament) serà el punt de trobada de la ciutadania on la música serà la protagonista gràcies als diferents Djs que participaran en esta gran festa musical i reivindicativa; festa que culminarà amb l’actuació de la cantant Yurena que oferirà un espectacle en el qual interpretarà reconeguts temes de la història de la música amb cuidades coreografies.